**คู่มือสำหรับประชาชน : การรับสมัครคัดเลือกบุคคลและข้าราชการเพื่อเข้าร่วมโครงการพัฒนานักบริหารการเปลี่ยนแปลงรุ่นใหม่**

**หน่วยงานที่ให้บริการ :** สำนักงานคณะกรรมการพัฒนาระบบราชการสำนักนายกรัฐมนตรี

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

**1. คุณสมบัติเฉพาะของผู้สมัคร**

**กลุ่มที่ 1 กลุ่มบุคคลผู้เพิ่งสำเร็จการศึกษา** เป็นผู้สำเร็จการศึกษาตั้งแต่ระดับปริญญาโทขึ้นไปในสาขาวิชาใด ๆ จากสถาบัน การศึกษาในประเทศหรือต่างประเทศที่ ก.พ.รับรอง มีอายุไม่เกิน 30 ปีบริบูรณ์ในวันปิดรับสมัคร และหากสำเร็จการศึกษาระดับปริญญาเอก ต้องมีอายุไม่เกิน 35 ปีบริบูรณ์ในวันปิดรับสมัคร

**กลุ่่มที่ 2 กลุ่มบุคคลจากภาคเอกชน หน่วยงาน หรือองค์การระหว่างประเทศ** เป็นผู้สำเร็จการศึกษาตั้งแต่ระดับปริญญาโทขึ้นไปในสาขาวิชาใด ๆ จากสถาบันการศึกษาในประเทศ หรือต่างประเทศที่ ก.พ.รับรอง มีอายุไม่เกิน 30 ปีบริบูรณ์ในวันปิดรับสมัคร และหากสำเร็จการศึกษาระดับปริญญาเอก ต้องมีอายุไม่เกิน 35 ปีบริบูรณ์ในวันปิดรับสมัคร และมีประสบการณ์การทำงานจากภาคเอกชน หน่วยงาน หรือองค์การระหว่างประเทศ

**กลุ่่มที่ 3 กลุ่มข้าราชการ หรือเจ้าหน้าที่ของรัฐประเภทต่างๆ** เป็นผู้สำเร็จการศึกษาตั้งแต่ระดับปริญญาโทขึ้นไปในสาขาวิชาใด ๆ จากสถาบันการศึกษาในประเทศหรือต่างประเทศที่ ก.พ.รับรอง มีอายุไม่เกิน 30 ปีบริบูรณ์ในวันปิดรับสมัคร และหากสำเร็จการศึกษาระดับปริญญาเอก ต้องมีอายุไม่เกิน 35 ปีบริบูรณ์ในวันปิดรับสมัคร กรณีเป็นข้าราชการต้องได้รับคำยินยอมจากหัวหน้าส่วนราชการ ให้เข้าร่วมโครงการฯ ได้ โดยหัวหน้าส่วนราชการต้องลงนามคำยินยอมในใบสมัครฯ

**2. วิธีการและเงื่อนไขในการสมัคร 1) สมัครด้วยตนเอง 2) สมัครทางไปรษณีย์ 3) สมัครทางอินเตอร์เน็ต**
**1) กรณีผู้สมัครมาสมัครด้วยตนเอง**

- ผู้สมัครต้องส่งสำเนาเอกสารหลักฐานประกอบการสมัคร พร้อมนำหลักฐานตัวจริง มาแสดงให้ครบถ้วนในวันสมัคร
**2) กรณีสมัครทางไปรษณีย์**

- ผู้สมัครต้องส่งสำเนาเอกสารหลักฐานประกอบการสมัครทั้งหมดภายในวันที่กำหนดและนำหลักฐานตัวจริงมาแสดงก่อนการประเมินบุคลิกภาพด้วยการสอบสัมภาษณ์ขั้นตอนที่3

- การสมัครจะมีผลสมบูรณ์ เมื่อชำระเงินค่าธรรมเนียมในการสมัครและค่าใช้จ่ายในการทดสอบ และส่งสำเนาเอกสารหลักฐานประกอบการสมัครภายในวันที่กำหนดเรียบร้อยแล้ว

**3) กรณีสมัครทางอินเตอร์เน็ต**

- ผู้สมัครต้องส่งสำเนาเอกสารหลักฐานประกอบการสมัครทั้งหมดภายในวันที่กำหนดและนำหลักฐานตัวจริงมาแสดงก่อนการประเมินบุคลิกภาพด้วยการสอบสัมภาษณ์ขั้นตอนที่3
- การสมัครจะมีผลสมบูรณ์ เมื่อชำระเงินค่าธรรมเนียมในการสมัครและค่าใช้จ่ายในการทดสอบ และส่งสำเนาเอกสารหลักฐานประกอบการสมัครภายในวันที่กำหนดเรียบร้อยแล้ว

- การสมัครทางอินเตอร์เน็ต ถือว่าผู้สมัครสอบเป็นผู้ลงลายมือชื่อ และรับรองความถูกต้องของข้อมูลดังกล่าว ตามพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2551 และ พ.ศ. 2554 ดังนั้น หากผู้สมัครสอบจงใจกรอกข้อมูลอันเป็นเท็จ อาจมีความผิดทางอาญาฐานแจ้งความเท็จต่อเจ้าพนักงาน

**หมายเหตุ**
1. เมื่อชำระเงินค่าธรรมเนียมในการสมัครและค่าใช้จ่ายในการทดสอบแล้ว จะไม่คืนเงินค่าธรรมเนียมในการสมัครและค่าใช้จ่ายในการทดสอบไม่ว่ากรณีใดๆ ทั้งสิ้น

2. สำนักงาน ก.พ.ร. จะแจ้งผลการพิจารณาให้ผู้สมัครสอบทราบภายใน 7 วัน นับตั้งแต่วันที่การพิจารณาแล้วเสร็จ ตามมาตรา 10 แห่ง พ.ร.บ. การอำนวยความสะดวกในการพิจารณาอนุญาตของทางราชการ พ.ศ. 2558

**ช่องทางการให้บริการการรับสมัคร**

|  |  |
| --- | --- |
|  **สถานที่ให้บริการ**กลุ่มบริหารทรัพยากรบุคคล สำนักงานเลขาธิการ สำนักงาน ก.พ.ร. 59/1 ถ. พิษณุโลก แขวงพิษณุโลก เขตดุสิต กทม. 10300 หมายเลขโทรศัพท์ 02-356-9999 ต่อ 8852/ติดต่อด้วยตนเอง ณ หน่วยงาน(หมายเหตุ: -)  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
|  **สถานที่ให้บริการ**โครงการพัฒนานักบริหารการเปลี่ยนแปลงรุ่นใหม่ สถาบันส่งเสริมการบริหารกิจการบ้านเมืองที่ดี สำนักงาน ก.พ.ร. ศูนย์ราชการเฉลิมพระเกียรติ 80 พรรษา อาคารรัฐประศาสนภักดี ชั้น 9 Zone W1 ถ.แจ้งวัฒนะ เขตหลักสี่ กทม. 10210 หมายเลขโทรศัพท์ 02-1419014-18/ติดต่อด้วยตนเอง ณ หน่วยงาน(หมายเหตุ: -)  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
|  **สถานที่ให้บริการ**www.opdc.go.th หรือ www.igpthai.org หรือ http://job.opdc.go.th/เว็บไซท์และช่องทางออนไลน์(หมายเหตุ: (ในกรณีส่งใบสมัครหลังเวลา 16.30 น. จะดำเนินการตรวจสอบเอกสารในวันถัดไป))  | **ระยะเวลาเปิดให้บริการ** เปิดให้บริการตลอด 24 ชั่วโมง |
|  **สถานที่ให้บริการ**โครงการพัฒนานักบริหารการเปลี่ยนแปลงรุ่นใหม่ ศูนย์ราชการเฉลิมพระเกียรติ 80 พรรษา อาคาร รัฐประศาสนภักดี ชั้น 9 Zone W1 เลขที่ 120 หมู่ 3 ถนนแจ้งวัฒนะ แขวงทุ่งสองห้อง เขตหลักสี่ กรุงเทพฯ 10210/ไปรษณีย์(หมายเหตุ: -)  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 90 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**การตรวจสอบใบสมัครและหลักฐานการสมัคร(หมายเหตุ: (การสมัครจะมีผลสมบูรณ์ เมื่อชำระเงินค่าธรรมเนียมในการสมัครและค่าใช้จ่ายในการทดสอบ และส่งสำเนาเอกสารหลักฐานประกอบการสมัครภายในวันที่กำหนดเรียบร้อยแล้ว ))  | 1 วัน | สำนักงานคณะกรรมการพัฒนาระบบราชการ |
| 2) | **การลงนาม/คณะกรรมการมีมติ**การรวบรวมเอกสาร หลักฐาน และพิจารณาคุณสมบัติของผู้สมัคร และเสนอผู้มีอำนาจลงนามและประกาศรายชื่อผู้มีสิทธิ์เข้ารับการทดสอบขั้นตอนที่ 1: การทดสอบความรู้พื้นฐาน(ภายหลังจากวันปิดรับสมัคร(หมายเหตุ: -)  | 10 วัน | สำนักงานคณะกรรมการพัฒนาระบบราชการ |
| 3) | **การพิจารณา**การทดสอบขั้นตอนที่ 1 : การทดสอบความรู้พื้นฐาน ประกอบด้วย วิชาความสามารถทางภาษาไทย วิชาความถนัดทางเชาวน์ปัญญา วิชาความสามารถทางภาษาอังกฤษ (CU-TEP)(หมายเหตุ: (การทดสอบขั้นตอนที่ 1 คือ วันเสาร์ และ อาทิตย์))  | 2 วัน | สำนักงานคณะกรรมการพัฒนาระบบราชการ |
| 4) | **การพิจารณา**การตรวจข้อสอบขั้นตอนที่ 1 การทดสอบความรู้พื้นฐาน(หมายเหตุ: -)  | 15 วัน | สำนักงานคณะกรรมการพัฒนาระบบราชการ |
| 5) | **การลงนาม/คณะกรรมการมีมติ**การลงนามประกาศรายชื่อผู้มีสิทธิ์เข้ารับการทดสอบขั้นตอนที่ 2(หมายเหตุ: (การลงนามและประกาศรายชื่อผู้มีสิทธิ์เข้ารับการทดสอบขั้นตอนที่ 2 การทดสอบข้อเขียน และการทดสอบสภาวะจิตใจและอารมณ์))  | 6 วัน | สำนักงานคณะกรรมการพัฒนาระบบราชการ |
| 6) | **การพิจารณา**การทดสอบขั้นตอนที่ 2 : การทดสอบข้อเขียน และการทดสอบสภาวะจิตใจและอารมณ์(หมายเหตุ: (การทดสอบขั้นตอนที่ 2 คือ วันเสาร์))  | 1 วัน | สำนักงานคณะกรรมการพัฒนาระบบราชการ |
| 7) | **การพิจารณา**การตรวจข้อสอบขั้นตอนที่ 2 การทดสอบข้อเขียน และการทดสอบสภาวะจิตใจและอารมณ์(หมายเหตุ: -)  | 25 วัน | สำนักงานคณะกรรมการพัฒนาระบบราชการ |
| 8) | **การลงนาม/คณะกรรมการมีมติ**การลงนามและประกาศรายชื่อผู้มีสิทธิ์เข้ารับการทดสอบขั้นตอนที่ 3 : การประเมินความเหมาะสมทางบุคลิกภาพ พฤติกรรม เชาวน์อารมณ์(หมายเหตุ: -)  | 6 วัน | สำนักงานคณะกรรมการพัฒนาระบบราชการ |
| 9) | **การพิจารณา**การทดสอบขั้นตอนที่ 3 : การประเมินความเหมาะสมทางบุคลิกภาพ พฤติกรรม เชาวน์อารมณ์(หมายเหตุ: -)  | 2 วัน | สำนักงานคณะกรรมการพัฒนาระบบราชการ |
| 10) | **การพิจารณา**การตรวจข้อสอบขั้นตอนที่ 3 การประเมินความเหมาะสมทางบุคลิกภาพ พฤติกรรม เชาวน์อารมณ์(หมายเหตุ: -)  | 15 วัน | สำนักงานคณะกรรมการพัฒนาระบบราชการ |
| 11) | **การลงนาม/คณะกรรมการมีมติ**การลงนามประกาศรายชื่อผู้ได้รับการคัดเลือกเข้าร่วมโครงการฯ พร้อมแจ้งผลทาง E - mail(หมายเหตุ: -)  | 7 วัน | สำนักงานคณะกรรมการพัฒนาระบบราชการ |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน****ฉบับจริง** 1 ฉบับ**สำเนา** 1 ฉบับ**หมายเหตุ** (รับรองสำเนาถูกต้อง และลงชื่อกำกับ ในสำเนาหลักฐานทุกฉบับ) | สำนักบริหารการทะเบียน |
| 2) | **บัตรประจำตัวข้าราชการหรือพนักงานองค์การของรัฐ****ฉบับจริง** 1 ฉบับ**สำเนา** 1 ฉบับ**หมายเหตุ** (- กรณีผู้สมัครเป็นข้าราชการ รับรองสำเนาถูกต้องและลงชื่อกำกับ ในสำเนาหลักฐานทุกฉบับ) | สำนักบริหารการทะเบียน |
| 3) | **ใบสำคัญการเปลี่ยนชื่อ****ฉบับจริง** 1 ฉบับ**สำเนา** 1 ฉบับ**หมายเหตุ** (ถ้ามี) รับรองสำเนาถูกต้องและลงชื่อกำกับ ในสำเนาหลักฐานทุกฉบับ) | สำนักบริหารการทะเบียน |
| 4) | **ก.พ. 7 หรือหลักฐานอื่นที่เกี่ยวกับประวัติการรับราชการ****ฉบับจริง** 0 ฉบับ**สำเนา** 1 ฉบับ**หมายเหตุ** (กรณีผู้สมัครเป็นข้าราชการ) | - |
| 5) | **สำเนาใบปริญญาบัตร และสำเนาใบแสดงผลการเรียน (Transcript) ตั้งแต่ระดับปริญญาตรี ขึ้นไป****ฉบับจริง** 1 ฉบับ**สำเนา** 1 ฉบับ**หมายเหตุ** (รับรองสำเนาถูกต้องและลงชื่อกำกับในสำเนาหลักฐานทุกฉบับ โดยผู้สมัครจะต้องสำเร็จการศึกษาและได้รับอนุมัติจากผู้มีอำนาจอนุมัติภายในวันปิดรับสมัครคัดเลือก) | - |
| 6) | **ใบแสดงผลการสอบ TOEFL และ/หรือ IELTS และ/หรือ CU-TEP (ถ้ามี)****ฉบับจริง** 1 ฉบับ**สำเนา** 1 ฉบับ**หมายเหตุ** (รับรองสำเนาถูกต้องและลงชื่อกำกับ ในสำเนาหลักฐานทุกฉบับ โดยผลการสอบที่ยื่น TOEFL ต้องได้คะแนนตั้งแต่ 79 ขึ้นไป สำหรับการสอบแบบ Internet-based Testing หรือ IELTS ต้องได้คะแนนตั้งแต่ 6.0 ขึ้นไป หรือ CU-TEP ได้คะแนน 80 ชึ้นไป โดยผลสอบดังกล่าวจะต้องมีอายุไม่เกิน 2 ปี นับจากวันสอบ TOEFL หรือ IELTS หรือ CU-TEP จึงจะได้รับการยกเว้นการสอบวิชาความสามารถทางภาษาอังกฤษ) | - |
| 7) | **รูปถ่าย****ฉบับจริง** 1 ฉบับ**สำเนา** 0 ฉบับ**หมายเหตุ** (รูปถ่าย หน้าตรง ไม่สวมหมวก และไม่สวมแว่นตาดำ ขนาด 1 นิ้ว และถ่ายมาแล้วไม่เกิน 6 เดือน จำนวน 1 รูป สำหรับติดลงในใบสมัคร) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ค่าใช้จ่ายในการทดสอบ ขั้นตอนที่ 1 การทดสอบความรู้พื้นฐาน ประกอบด้วย 1. ค่าสอบวิชาความสามารถทางภาษาไทย คนละ 600 บาท 2.ค่าสอบวิชาความถนัดทางเชาวน์ปัญญา คนละ 1,000 บาท 3. ค่าสอบวิชาความสามารถทางภาษาอังกฤษ (CU-TEP) คนละ 700 บาท (กรณียังไม่มีใบแสดงผลการสอบ TOEFL หรือ IELTS หรือ CU - TEP)**(หมายเหตุ: (สำหรับผู้สมัครทางไปรษณีย์ และอินเตอร์เน็ต มีค่าธรรมเนียมธนาคารและค่าบริการทางอินเตอร์เน็ต จำนวน 30 บาท อัตราเดียวกันทั่วประเทศ))  |  **ค่าธรรมเนียม** 2,300 บาท  |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กลุ่มบริหารทรัพยากรบุคคล สำนักงานเลขาธิการ สำนักงาน ก.พ.ร. 59/1 ถ. พิษณุโลก แขวงพิษณุโลก เขตดุสิต กทม. 10300 หมายเลขโทรศัพท์ 02-356-9999 ต่อ 8852(หมายเหตุ: -)  |
| 2) | กลุ่มพัฒนา นปร. กองบริหารการเปลี่ยนแปลงและนวัตกรรม สำนักงาน ก.พ.ร. 59/1 ถ. พิษณุโลก แขวงพิษณุโลก เขตดุสิต กทม. 10300 หมายเลขโทรศัพท์ 02-356-9999 ต่อ 8838 8842 9937(หมายเหตุ: -)  |
| 3) | โครงการพัฒนานักบริหารการเปลี่ยนแปลงรุ่นใหม่ สถาบันส่งเสริมการบริหารกิจการบ้านเมืองที่ดี สำนักงาน ก.พ.ร. ศูนย์ราชการเฉลิมพระเกียรติ 80 พรรษา อาคารรัฐประศาสนภักดี ชั้น 9 Zone W1 ถ.แจ้งวัฒนะ เขตหลักสี่ กทม. 10210 หมายเลขโทรศัพท์ 02-1419014-18(หมายเหตุ: -)  |
| 4) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | ตัวอย่างประกาศรับสมัครคัดเลือกบุคคลและข้าราชการเพื่อเข้าร่วมโครงการ นปร.(หมายเหตุ: (เอกสารนี้เป็นเพียงตัวอย่างการประกาศรับสมัครคัดเลือกบุคคลและข้าราชการเพื่อเข้าร่วมโครงการ นปร. ร่นที่ 9 เท่านั้น หากผู้สมัครต้องการสมัครเข้าร่วมโครงการฯ ในรุ่นใด ต้องดูประกาศของรุ่นนั้นๆ ))  |

**การสอบและวิชาที่สอบ**

1. ขั้นตอนที่ 1 การทดสอบความรู้พื้นฐาน
	1. วิชาความสามารถทางภาษาไทย (เน้นความสามารถทางด้านการสื่อสาร)
	2. วิชาความถนัดทางเชาวน์ปัญญา
	3. วิชาความสามารถทางภาษาอังกฤษ (CU-TEP)

ผู้สมัครที่มีผลการสอบ TOEFL ได้คะแนนตั้งแต่ 79 ขึ้นไปสำหรับการสอบแบบ Internet – based Testing หรือผลการสอบ IELTS ได้คะแนนตั้งแต่ 6.0 ขึ้นไป หรือ CU-TEP ได้คะแนนตั้งแต่ 80 ขึ้นไป โดยผลสอบดังกล่าวจะต้องมีอายุไม่เกิน 2 ปี นับจากวันที่สอบ TOEFL หรือ IELTS หรือ CU-TEP จึงจะได้รับการยกเว้นการสอบวิชาความสามารถทางภาษาอังกฤษ

***ผู้สมัครจะต้องผ่านการทดสอบความรู้พื้นฐานในแต่ละวิชา ทั้ง 3 วิชา จึงจะมีสิทธิ์เข้ารับการทดสอบในขั้นตอนที่ 2***

1. ขั้นตอนที่ 2 การทดสอบข้อเขียนและการทดสอบสภาวะจิตใจและอารมณ์
	1. การทดสอบข้อเขียนเพื่อประเมินความรู้ ความสามารถในการวิเคราะห์การใช้ความคิดเชิงเหตุผลและความคิดในเชิงสร้างสรรค์ความสนใจในประเด็นร่วมสมัย ด้านการเมือง ความสัมพันธ์ระหว่างประเทศ เศรษฐกิจ สังคม กฎหมาย การบริหาร ของไทยและของต่างประเทศ รวมถึงทัศนคติต่อจริยธรรมและความซื่อสัตย์ในระบบราชการ
	2. การทดสอบสภาวะทางจิตใจและอารมณ์ และความสนใจในการรับราชการ

***ผู้สมัครจะต้องผ่านทั้งการทดสอบข้อเขียนฯ และการทดสอบสภาวะจิตใจฯ ตามขั้นตอนที่ 2 จึงจะมีสิทธิ์เข้ารับการทดสอบในขั้นตอนที่ 2***

1. ขั้นตอนที่ 3 การประเมินความเหมาะสมทางบุคลิกภาพ พฤติกรรม เชาวน์อารมณ์
	1. การประเมินพฤติกรรมด้วยวิธี Assessment Center
	2. การประเมินบุคลิกภาพด้วยการสอบสัมภาษณ์

***ผู้สมัครจะต้องผ่านทั้งการประเมินพฤติกรรมฯ และการประเมินบุคลิกภาพฯ ตามขั้นตอนที่ 3 จึงจะมีสิทธิ์***

***เข้าร่วมโครงการพัฒนานักบริหารการเปลี่ยนแปลงรุ่นใหม่***

**เกณฑ์การตัดสิน**

 **ผู้ที่จะถือว่าเป็นผู้ผ่านการทดสอบในแต่ละขั้นตอน และเป็นผู้ผ่านการคัดเลือกเข้าร่วมโครงการนักบริหารการเปลี่ยนแปลงรุ่นใหม่ จะต้องเป็นผู้ที่ผ่านตามเกณฑ์การตัดสินตามที่คณะกรรมการคัดเลือกบุคคลและข้าราชการเข้าร่วมโครงการพัฒนานักบริหารการเปลี่ยนแปลงรุ่นใหม่กำหนด**